ਪਰੀਟ੍ਰੋਪੀਅਸ ਡੀਬੁਆਵੇ
ਪਰੀਟ੍ਰੋਪੀਅਸ ਡੀਬੁਆਵੇ ਸ਼ਿਲਬੀਏਡਾਈ ਪਰਿਵਾਰ ਦੀਆਂ ਮੱਛੀਆਂ ਦੀ ਇੱਕ ਕਿਸਮ ਹੈ ਜੋ ਕਿ ਅਫ਼ਰੀਕੀ ਖਿੱਤੇ ਵਿੱਚ ਪਾਈ ਜਾਂਦੀ ਹੈ। ਇਸਦਾ ਆਮ ਨਾਂਅ ਅਫ਼ਰੀਕੀ ਗਲਾਸ ਕੈਟਫਿਸ਼ ਹੈ। ਕੇਂਦਰੀ ਅਫ਼ਰੀਕੀ ਗਣਤੰਤਰ, ਕਾਂਗੋ ਗਣਤੰਤਰ, ਕਾਂਗੋ ਦਾ ਜਮਹੂਰੀ ਗਣਤੰਤਰ ਤੇ ਗਾਬੋਨ ਵਿੱਚ ਇਹ ਆਮ ਹੀ ਪਾਈ ਜਾਂਦੀ ਹੈ। ਇਸ ਪ੍ਰਜਾਤੀ ਨੂੰ ਲੁਪਤ ਹੋਣ ਦਾ ਵੀ ਕੋਈ ਖਤਰਾ ਨਹੀਂ ਹੈ। ਸਾਫ਼ ਪਾਣੀ ਦੀ ਇਸ ਮੱਛੀ ਦੀ ਲੰਬਾਈ ਤਕਰੀਬਨ 10 ਸੈਂ.ਮੀ. ਹੁੰਦੀ ਹੈ। ਇਹ ਮੱਛੀ ਕਈ ਅਫ਼ਰੀਕੀ ਨਦੀਆਂ ਵਿੱਚ ਵੀ ਪਾਈ ਜਾਂਦੀ ਹੈ ਇਸ ਵਿੱਚ ਕਾਂਗੋ ਨਦੀ ਦੇ ਕਿਨਾਰੇ ਵੀ ਸ਼ਾਮਿਲ ਹਨ। ਇਸ ਮੱਛੀ ਨੂੰ ਪਾਲਤੂ ਵੀ ਬਣਾਇਆ ਜਾ ਸਕਦਾ ਹੈ।